CELEX: 31972D0366
Language: el
Date: 1972-10-16 00:00:00
Title: Απόφαση τής Επιτροπής τής 16ης Οκτωβρίου 1972 περί τροποποιήσεως τού υποδείγματος πρακτικών πού προβλέπεται στό άρθρο 17 τού κανονισμού (ΕΟΚ) αριθ. 543/69 τού Συμβουλίου «περί εναρμονίσεως ορισμένων διατάξεων κοινωνικού περιεχομένου στόν τομέα τών οδικών μεταφορών»

Avis juridique important

|

31972D0366

72/366/ΕΟΚ: Απόφαση τής Επιτροπής τής 16ης Οκτωβρίου 1972 περί τροποποιήσεως τού υποδείγματος πρακτικών πού προβλέπεται στό άρθρο 17 τού κανονισμού (ΕΟΚ) αριθ. 543/69 τού Συμβουλίου «περί εναρμονίσεως ορισμένων διατάξεων κοινωνικού περιεχομένου στόν τομέα τών οδικών μεταφορών»  

Επίσημη Εφημερίδα αριθ. L 250 της 06/11/1972 σ. 0016 - 0019 Φινλανδική ειδική έκδοση: Κεφάλαιο 7 τόμος 1 σ. 0146  Δανική ειδική έκδοση: Σειρά I Κεφάλαιο 1972(11) σ. 0026  Σουηδική ειδική έκδοση: Κεφάλαιο 7 τόμος 1 σ. 0146  Αγγλική ειδική έκδοση: Σειρά I Κεφάλαιο 1972(11) σ. 0027  Ελληνική ειδική έκδοση: Κεφάλαιο 05 τόμος 1 σ. 0221  Ισπανική ειδική έκδοση: Κεφάλαιο 07 τόμος 1 σ. 0222  Πορτογαλική ειδική έκδοση : Κεφάλαιο 07 τόμος 1 σ. 0222 

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Οκτωβρίου 1972 περί τροποποιήσεως του υποδείγματος πρακτικών που προβλέπεται στο άρθρο 17 του κανονισμού (ΕΟΚ) αριθ. 543/69 του Συμβουλίου "περί εναρμονίσεως ορισμένων διατάξεων κοινωνικού περιεχομένου στον τομέα των  οδικών μεταφορών"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 543/69 του Συμβουλίου της 25ης Μαρτίου 1969 περί εναρμονίσεως ορισμένων διατάξεων κοινωνικού περιεχομένου στον τομέα των οδικών μεταφορών(1), όπως τροποποιήθηκε τελικά από τους κανονισμούς (ΕΟΚ) αριθ. 514/72 και (ΕΟΚ) αριθ.  515/72 (2), και ιδίως το άρθρο 17,  κατόπιν διαβουλεύσεως με τα Κράτη μέλη,  Εκτιμώντας:  ότι, δυνάμει του άρθρου 17 του κανονισμού (ΕΟΚ) αριθ. 543/69, απαιτείται να υποβάλλει η Επιτροπή ετησίως στο Συμβούλιο γενική έκθεση περί της εφαρμογής των κανονισμών από τα Κράτη μέλη- ότι, για να δυνηθεί η Επιτροπή να συντάξει την έκθεση αυτή, τα  Κράτη μέλη πρέπει να της αποστέλλουν ετησίως τις αναγκαίες πληροφορίες, βάσει υποδείγματος πρακτικών, το οποίο θα καθορισθεί από την Επιτροπή- ότι στην απόφασή της της 18ης Ιουνίου 1970(3) η Επιτροπή καθόρισε το υπόδειγμα των ως άνω πρακτικών- ότι είναι ευκταίο να τροποποιηθεί το υπόδειγμα αυτό, αφού ληφθεί υπ' όψη η πείρα που αποκτήθηκε,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Το υπόδειγμα των πρακτικών που παρατίθεται στο παράρτημα της αποφάσεως της Επιτροπής της 18ης Ιουνίου 1970, αντικαθίσταται από το υπόδειγμα που παρατίθεται στο παράρτημα της παρούσης αποφάσεως.   Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 16 Οκτωβρίου 1972.  Για την Επιτροπή Ο Πρόεδρος S. L. MANSHOLT  (1) ΕΕ αριθ. Ν 77 της 29.3.1969, σ. 49.  (2)ΕΕ αριθ. Ν 67 της 20.3.1972, σ. 1 και 11.  (3) ΕΕ αριθ. Ν 140 της 27.6.1970, σ. 20.      ΠΑΡΑΡΤΗΜΑ   Υπόδειγμα των πρακτικών, βάσει του οποίου τα Κράτη μέλη θα αποστέλλουν στην Επιτροπή τις αναγκαίες πληροφορίες για τη σύνταξη της γενικής εκθέσεως, την οποία η Επιτροπή οφείλει να υποβάλλει ετησίως στο Συμβούλιο σχετικά με την εφαρμογή, από τα Κράτη  μέλη του κανονισμού του Συμβουλίου "περί εναρμονίσεως ορισμένων διατάξεων κοινωνικού περιεχομένου στον τομέα των οδικών μεταφορών" (άρθρο 17 του κανονισμού (ΕΟΚ) αριθ. 543/69)   I. ΟΡΓΑΝΩΣΗ ΤΟΥ ΕΛΕΓΧΟΥ  1. Πως οργανώνεται, στον διοικητικό τομέα, ο έλεγχος για την εφαρμογή των διατάξεων του κανονισμού;  α) καθ' οδόν- β) στην έδρα της επιχειρήσεως;  2. Ποιος είναι ο αριθμός και ποιες είναι οι εξουσίες των υπαλλήλων που είναι επιφορτισμένοι με τον έλεγχο;  α) καθ' οδόν- β) στην έδρα της επιχειρήσεως;  3. Ποιές είναι οι μέθοδοι επιθεωρήσεως, όσον αφορά τον τόπο και τη συχνότητα του ελέγχου;  α) καθ' οδόν- β) στην έδρα της επιχειρήσεως;  Παρατηρήσεις:  Κατά το μέτρο που εδόθη απάντηση στις ανωτέρω ερωτήσεις I.1. και I.2. στις προηγούμενες εκθέσεις, τα Κράτη μέλη δύνανται να περιορισθούν απλώς στη μνεία των τροποποιήσεων ή των τελειοποιήσεων του συστήματος ελέγχου.   II. ΠΑΡΑΒΑΣΕΙΣ ΚΑΙ ΚΥΡΩΣΕΙΣ  1. Ποιος είναι, χωριστά για τις εμπορευματικές μεταφορές, για τις τακτικές επιβατικές μεταφορές και για τις έκτακτες επιβατικές μεταφορές, ο αριθμός των διαπιστωθεισών παραβάσεων κάθε μιας από τις κατωτέρω αναφερόμενες  διατάξεις του κανονισμού(1);  Παρατηρήσεις:  Κατά το μέτρο που τους είναι δυνατό, τα Κράτη μέλη καταγράφουν χωριστά, κατά τη διάρκεια μιας μεταβατικής περιόδου, τις παραβάσεις που διαπράχθηκαν στο έδαφός τους αφ' ενός μεν από τους υπηκόους τους, αφ' ετέρου δε από αλλοδαπούς.  Λαμβάνουν μέτρα που θα τους επιτρέψουν μεταγενέστερα να διακρίνουν μεταξύ των κατηγοριών των αλλοδαπών, τις χώρες καταγωγής των αλλοδαπών αυτών.  2. Ποια είναι η σπουδαιότητα των παραβάσεων που διαπράχθηκαν αντίστοιχα από τους ημεδαπούς και τους αλλοδαπούς, όσον αφορά κάθε μία από τις κατωτέρω αναφερόμενες διατάξεις του κανονισμού;  Παρατηρήσεις:  Τα Κράτη μέλη λαμβάνουν τα κατάλληλα μέτρα που θα τους επιτρέψουν μεταγενέστερα να διακρίνουν τις παραβάσεις που διαπράχθηκαν από αλλοδαπούς ανάλογα με την χώρα καταγωγής.  3. Ποιες είναι οι κυρώσεις που εφαρμόσθηκαν σε κάθε μία από τις περιπτώσεις αυτές;  Παρατηρήσεις:  Σε περίπτωση που δεν δύνανται, σε ένα αρχικό στάδιο, να παράσχουν λεπτομερή στοιχεία, τα Κράτη μέλη δίδουν μία συνολική εικόνα των κυρώσεων που εφαρμόσθηκαν, ιδίως όσον αφορά το επίπεδο των κυρώσεων αυτών. Θα μελετήσουν την δυνατότητα μεταγενέστερης  συγκεντρώσεως πιο λεπτομερών πληροφοριών, προκειμένου να παράσχουν στην Επιτροπή πληρέστερη συνολική εικόνα.  Κατάλογος παραβάσεων α) Περιορισμός της αποστάσεως (450 χλμ) για ορισμένες κατηγορίες οχημάτων, όταν δεν υπάρχουν δύο οδηγοί επί του οχήματος από την έναρξη του ταξιδίου (άρθρο 6).  β) Διάρκεια οδηγήσεως (άρθρο 7) - οχήματα που αναφέρονται στο άρθρο 6: συνεχής οδήγηση: 4 ώρες ημερησία οδήγηση: 8 ώρες εβδομαδιαία οδήγηση: 48 ώρες - άλλα οχήματα: συνεχής οδήγηση: 4 ώρες ημερησία οδήγηση: 8 ώρες, 2 φορές εβδομαδιαίως 9 ώρες εβδομαδιαία οδήγηση: 48 ώρες γ) Διακοπές οδηγήσεως (άρθρο 8) δ) Ημερησία ανάπαυση (άρθρο 11) 1. Εμπορευματικές μεταφορές:  11 ώρες για τις εικοσιτέσσερις προηγούμενες ώρες με εξαίρεση 2x9 ώρες εβδομαδιαίως στον τόπο σταθμεύσεως ή 2x8 ώρες εκτός του τόπου σταθμεύσεως- 2. Επιβατικές μεταφορές:  - 10 ώρες για τις εικοσιτέσσερις προηγούμενες ώρες, ή - 11 ώρες για τις εικοσιτέσσερις προηγούμενες ώρες με εξαίρεση 2x9 ώρες και 2x10 ώρες εβδομαδιαίως (προϋπόθεση συνεχής ανάπαυση 4 ωρών ή 2x2 ωρών ημερησίως).  ε) Εβδομαδιαία ανάπαυση (άρθρο 12) Κάθε περίοδος 7 συνεχών ημερών οφείλει να περιλαμβάνει περίοδο αναπαύσεως 24 ωρών η οποία θα προηγείται ή θα έπεται αμέσως μιας ημερησίας αναπαύσεως.  στ) Βιβλιάριο ελέγχου (άρθρο 14 και παραρτήματα) 1. Μέτρο κατά το οποίο οι ελεγχόμενοι οδηγοί φαίνονται να είναι κάτοχοι του βιβλιαρίου.  2. Τήρηση του βιβλιαρίου σύμφωνα με τις διατάξεις του κανονισμού.  ζ) Έλεγχος των τακτικών γραμμών (άρθρο 15) 1. Υποχρέωση για τον εκτελούντα (τακτική γραμμή) να καταρτίζει:  πίνακα δρομολογίων και πρόγραμμα υπηρεσίας.  2. Υποχρέωση για κάθε μέλος του πληρώματος να είναι κάτοχος:  αντιγράφου του πίνακος δρομολογίων και του προγράμματος υπηρεσίας.   III. ΠΟΛΥΜΕΡΗΣ ΑΜΟΙΒΑΙΑ ΣΥΝΔΡΟΜΗ ΜΕΤΑΞΥ ΤΩΝ ΚΡΑΤΩΝ ΜΕΛΩΝ ΚΑΙ ΓΝΩΣΤΟΠΟΙΗΣΗ ΤΩΝ ΠΑΡΑΒΑΣΕΩΝ  1. Αμοιβαία συνδρομή (άρθρο 18 παράγραφος 2) - σε ποιον τομέα και σύμφωνα με ποιους τρόπους το Κράτος μέλος παρέσχε συνδρομή στα άλλα Κράτη μέλη;  - σε ποιον τομέα και σύμφωνα με ποιους τρόπους το Κράτος μέλος έλαβε τη συνδρομή των άλλων Κρατών μελών;  2. Γνωστοποίηση των παραβάσεων (άρθρο 18 παράγραφος 3) - γνωστοποιήσεις στις οποίες προέβη το Κράτος μέλος- - γνωστοποιήσεις οι οποίες περιήλθαν στο Κράτος μέλος.  3. Γνωστοποίηση των κυρώσεων (άρθρο 18 παράγραφος 3) - γνωστοποιήσεις στις οποίες προέβη το Κράτος μέλος- - γνωστοποιήσεις οι οποίες περιήλθαν στο Κράτος μέλος.   IV. ΣΥΜΠΕΡΑΣΜΑΤΑ ΚΑΙ ΥΠΟΔΕΙΞΕΙΣ  1. Συνολική εκτίμηση της εφαρμογής των διατάξεων του κανονισμού.  2. α) Η χρησιμοποίηση του ατομικού βιβλιαρίου ελέγχου δημιούργησε δυσκολίες στον έλεγχο των διεθνών μεταφορών μεταξύ Κρατών μελών;  Ποιες είναι οι δυσκολίες αυτές;  β) Ποιες λύσεις δύνανται να δοθούν;  3. Πρόταση προσαρμογής του σχεδίου του υποδείγματος των πρακτικών.  4. Προτάσεις ενδεχομένων μέτρων για τη βελτίωση ή την διευκόλυνση της εφαρμογής του κανονισμού.    (1) Οι παραβάσεις των αυστηροτέρων διατάξεων κατά την έννοια του άρθρου 13 παράγραφος 1 του κανονισμού αναφέρονται μόνον εφ' όσον αποτελούν παραβάσεις των διατάξεων του κανονισμού.